Source: https://hlohovec.dnes24.sk/parik-mestskych-policajtov-utopil-steniatka-v-zumpe-sud-v-trnave-ich-odsudil-363520
Timestamp: 2020-07-13 08:25:28+00:00
Document Index: 12207897

Matched Legal Cases: ['Súd ', 'Súd ', 'súd ', 'súd ', 'súd ', 'súd ', 'súd ']

Párik mestských policajtov utopil šteniatka v žumpe! Súd v Trnave ich odsúdil | Hlohovec24.sk
9. jún 2020 BTW Krimi Správy
Párik mestských policajtov utopil šteniatka v žumpe! Súd v Trnave ich odsúdil
Muža a ženu, ktorí počas služby v holíčskej mestskej polícii utopili v žumpe šteniatka, súd v Trnave v utorok uznal v vinnými z prečinu týrania zvierat.
Zdroj: Českosl. kastračný program
O výsledku utorkového odvolacieho konania na Krajskom súde v Trnave informovala hovorkyňa súdu Jana Kondákorová. Obaja vyviazli s podmienečnými trestami odňatia slobody.
Okresný súd v Skalici páchateľom pôvodne uložil trest odňatia slobody vo výmere 16 mesiacov s podmienečným odkladom so skúšobnou dobou na dva roky. Krajský súd zrušil trest uložený skalickým súdom a páchateľom skrátil podmienku. „Obžalovanému uložil trest odňatia slobody vo výmere 16 mesiacov s podmienečným odkladom so skúšobnou dobou v trvaní 18 mesiacov,“ uviedla Kondákorová.
Policajt skončil
Ako doplnila, mužovi zakázali vykonávať zamestnania, ktoré sú spojené s výkonom právomocí verejného činiteľa v trvaní dvoch rokov. Ženino odvolanie súd zamietol ako nedôvodné. „Rozhodnutie rešpektujeme a viac sa k veci nebudem vyjadrovať, keďže nemám udelený súhlas od klienta,“ uviedol právny zástupca odsúdeného Milan Trylč.
Ochrankyňa práv zvierat je spokojná
S rozsudkom sa stotožnila zvieracia ombudsmanka. „Vždy, keď sa stretneme s týraním zvierat, presadzujeme, aby páchatelia zažili nepodmienečný trest výkonu odňatia slobody. V tomto prípade vzhľadom na to, že odsúdení vykonávali resp. vykonávajú verejnú funkciu, považujeme trest, ktorý spočíva najmä v zákaze tejto činnosti za dostatočný. Veríme, že bude slúžiť ako výstraha najmä v prípade silových zložiek,“ uviedla po vynesení rozsudku zvieracia ombudsmanka Zuzana Stanová.
Hlohovské škôlky a školy budú fungovať aj počas leta! Ak o to bude záujem
Vodič rozpílil papuču, podľa polície zaútočil karbobrúskou na orgán!
10:20 Bratislava 13. júla (TASR) - Obecný podnik v Raslaviciach, okres Bardejov, ktorý funguje na parametroch sociálneho…
10:06 Prešov 13. júla (TASR) - Mimovládne organizácie sa môžu opäť uchádzať o príspevok z grantového programu Šariš ľuďom. V…
10:05 New York 13. júla (TASR) - Jediný vnuk Elvisa Presleyho zomrel v nedeľu ako 27-ročný. Pre tlačovú agentúru AFP to v…
10:04 Trnava 13. júla (TASR) - Z centrálneho krízového fondu (CKF) Trnavského samosprávneho kraja (TTSK) budú podporené…
10:02 Trnava 13. júla (TASR) - Z centrálneho krízového fondu (CKF) Trnavského samosprávneho kraja (TTSK) budú podporené…
10:01 Barcelona 13. júla (TASR) - Okresný súd zrušil v pondelok sprísnenie opatrení vrátane obmedzenia pohybu v katalánskej…
09:54 Jakarta 13. júla (TASR) - Francúzsky občan obvinený z pohlavného zneužitia viac než 300 maloletých osôb zomrel vo…
09:53 Trenčín 13. júla (TASR) - Nové úseky cyklotrás v Trenčíne spoja centrum mesta s najväčším mestským sídliskom Juh a s…
09:52 Trenčín 13. júla (TASR) - Nové úseky cyklotrás v Trenčíne spoja centrum mesta s najväčším mestským sídliskom Juh a s…
09:48 Bratislava 13. júla (TASR) - Počas nedele (12. 7.) na Slovensku pribudol jeden prípad nákazy novým koronavírusom.…
O tomto ste vedeli? 10 naj zaujímavostí o zámku v Hlohovci